**OKRUGLI STOL**

**„Trendovi u razvoju državnog računovodstva u kontekstu europskih integracija i komparativni prikaz državnog računovodstva odabranih država u okruženju“**

**Mjesto i vrijeme održavanja:**

**Ministarstvo financija, Katančićeva 5**

**2. lipnja 2017.**

**13:00 -16:00 sati**

Okrugli stol „Trendovi u razvoju državnog računovodstva u kontekstu europskih integracija i komparativni prikaz državnog računovodstva odabranih država u okruženju“ rezultat je suradnje državne uprave i akademske zajednice u cilju razmijene spoznaja i informacija i traženju najboljih rješenja među zainteresiranom stručnom i znanstvenom javnosti na području razvoja državnog računovodstva.

Razvoj državnog računovodstva je pod značajnim utjecajem nacionalnih stručnih i zakonodavnih autoriteta s jedne strane, a s druge strane pod utjecajem međunarodne regulative i standarda.

Republika Hrvatska, kao i zemlje u okruženju, članice su ili pristupnice Europske unije koja na području državnog računovodstva i statistike primjenjuje i dalje razvija zajednički okvir koji teži što većoj harmonizaciji računovodstva i financijskog izvještavanja te prilagođavanja državnoj statistici.

U okviru okruglog stola razmatrat će postojeće stanje državnog računovodstva, revizije i kontrole u odabranim državama te mogući pravci razvoja pojedinih država.

Kao podloga raspravi koristit će se rezultati istraživanja grupe autora o računovodstvu, reviziji i kontroli javnog sektora u odabranim državama jugoistočne Europe (Bosna i Hercegovina, Republika Hrvatska, Republika Slovenija i Republika Srbija) prezentirani u monografiji „*Računovodstvo, revizija i kontrola javnog sektora u odabranim državama jugoistočne Europe“* . Monografija je dostupna u elektroničkoj verziji (besplatno izdanje) - <http://web.efzg.hr/dok/HRZZprojekti/Vasicek//Racunovodstvo%20e-izdanje.pdf>

Istraživanje je provedeno u okviru projekta br. 8509 „*Accounting and financial reporting reform as a means for strengthening the development of efficient public sector financial management in Croatia*“ financiranog od strane Hrvatske zaklade za znanost. (2014.-2018.). Više o projektu i dosadašnjim rezultatima raspoloživo je na stranici - <http://www.efzg.unizg.hr/default.aspx?id=21667>

**Pozivamo vas da svojim prisustvom i aktivnim sudjelovanjem pridonesete raspravi i zaključcima okruglog stola na čemu vam unaprijed zahvaljujemo.**

|  |  |  |
| --- | --- | --- |
|  | **Dnevni red:** | **moderator**  **prof.dr.sc. Vesna Vašiček** |
| 13,00 -13,15 | **1. Pozdrav i uvodna riječ** | **mr.sc. Ivana Jakir Bajo, glavna državna rizničarka**  **prof.dr.sc. Vesna Vašiček, voditeljica projekta HRZZ** |
| 13,15-13,45 | **1. Proračunsko računovodstvo u Republici Hrvatskoj - izazovi prilagodbe zahtjevima Europske unije** | **mr.sc. Ivana Jakir Bajo,** glavna državna rizničarka |
| 14,00  -15,00 | **2. Rezultati istraživanja računovodstva, revizije i kontrole javnog sektora po odabranim državama** (Bosna i Hercegovina, Republika Hrvatska, Republika Slovenija i Republika Srbija) | doc.dr.sc. Tatjana Jovanović, *Fakulteta za upravo, Univerza v Ljubljani,*  doc.dr.sc. Maja Letica, *Ekonomski fakultet Sveučilišta u Mostaru,*  izv.prof.dr.sc. Davor Vašiček, *Ekonomski fakultet Sveučilišta u Rijeci*  prof.dr.sc. Vesna Vašiček, *Ekonomski fakultet Sveučilišta u Zagrebu,*  mr.sc. Gorana Roje, *Ministarstvo državne imovine* |
| 15,00-  16,00 | **RASPRAVA SUDIONIKA** |  |